Subject: (Tähtaja pikendamine 31.03) Kutse huvigruppidele tagasiside andmiseks EL küberturvalisuse määrusele
From: Sandra Kaljumäe - JUSTDIGI <[email-masked]>
To: <[email-masked]>, <[email-masked]>, "Info - TTJA" <[email-masked]>, <[email-masked]>, "info - RIT" <[email-masked]>, <[email-masked]>,Registrite ja Infosüsteemide Keskus - RIK <[email-masked]>, "info - AKI" <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <[email-masked]>, <heiki.
Cc: "Raavo Palu - JUSTDIGI" <[email-masked]>, "Kristiina Krause - JUSTDIGI" <[email-masked]>
Date: Fri, 6 Mar 2026 17:49:09 +0200

Head koostööpartnerid

Justiits- ja Digiministeerium on kujundamas seisukohti Euroopa Komisjoni 
avaldatud EL küberturvalisuse määruse uuele versioonile (CSA2 ja 
kaasnevatele lihtsustamismeetmetele, mis on seotud küberturvalisuse 2. 
direktiivi (NIS2) muutmisega). Kutsume Teid esitama ministeeriumile enda 
tagasisidet.

Euroopa Komisjoni 2026. aasta jaanuaris esitatud küberturvalisuse pakett 
hõlmab mitut omavahel seotud algatust, mille eesmärk on ajakohastada ja 
tugevdada EL-i küberturvalisuse raamistikku. Paketi keskmes on 
küberturvalisuse määruse (CSA) ülevaatus, millega uuendatakse EL-i 
Küberturvalisuse Ameti ENISA mandaati kui ka EL-i küberturvalisuse 
sertifitseerimise raamistikku, et see vastaks tehnoloogia arengule, turu 
vajadustele ja tehisaru-põhiste teenuste kasvavale kasutusele. Lisaks 
sisaldab pakett meetmeid tarneahelate turvalisuse parandamiseks ning EL-i 
vastupanuvõime tõstmiseks. 2026. aasta ettepanekud jätkavad varasemates 
strateegiates seatud sihti suurendada usaldust digitaalsete teenuste vastu, 
vähendada killustatust liikmesriikide vahel ning toetada turvaliste ja 
vastupidavate lahenduste kasutuselevõttu kogu EL-is.

EL-i küberturvalisuse paketi peamised muudatused hõlmavad järgnevat:

1. ENISA mandaadi tugevdamine, et see vastaks uute tehnoloogiate ja 
geopoliitilistele väljakutsetele. Uuendused võivad hõlmata agentuuri 
suuremat vastutust sertifitseerimisskeemide arendamisel, tarneahela riskide 
hindamisel ning liikmesriikide toetamisel küberintsidentide ennetamisel ja 
lahendamisel.
2. Euroopa küberturvalisuse sertifitseerimisraamistiku lihtsustamine, 
millega tagatakse vastavus uutele tehnoloogiate ja turuvajadustele. Peamised 
muudatused puudutavad pilveteenuste (EUCS) ja 5G sertifitseerimisskeemi 
(EUC5) ning tehnilisi nõudeid, mis määravad, kuidas digiteenuste ja -toodete 
turvalisust hinnatakse.
3. IKT tarneahelate turvalisuse osa eesmärk on vähendada kolmandatest 
riikidest pärit tarnijatega seotud küberturvalisuse riske EL-i IKT 
tarneahelas. Sellega kehtestatakse usaldusväärse IKT tarneahela raamistik, 
mis põhineb ühtlustatud, proportsionaalsel ja riskipõhisel lähenemisel.
4. Lihtsustavad meetmed NIS2 tingitud administratiivse koormuse 
vähendamiseks, et hõlbustada EL-is tegutsevate ettevõtete vastavust 
kehtivatele küberturvalisuse reeglitele ja riskijuhtimise nõuetele.

Täiendava infoga saab tutvuda Euroopa Komisjoni veebilehel:

*

	Ettepanek: direktiiv lihtsustamismeetmete ja küberturvalisuse 
<https://digital-strategy.ec.europa.eu/et/library/proposal-directive-regards-simplification-measures-and-alignment-cybersecurity-act> 
määrusega vastavusse viimise kohta | Shaping Europe’s digital future
*

	Ettepanek: määrus ELi küberturvalisuse määruse koha 
<https://digital-strategy.ec.europa.eu/et/library/proposal-regulation-eu-cybersecurity-act>

Palume esitada Teie tagasiside järgmiste küsimuste alusel:

*

	Kas toetate küberturvalisuse paketis toodud eesmärke ja pakutud lahendusi? 
Palun tooge välja, milliseid toetate ja miks? Milliseid ettepanekuid Te ei 
toeta ja miks?
*

	Millised aspektid ja ettepanekud vajaksid täpsustamist või lisaselgitusi, 
et oleksid praktikas rakendatavad?
*

	Kas on Eesti jaoks spetsiifilisi aspekte, mis mõjutavad valdkonna seniseid 
praktikaid? Palun tooge konkreetseid näiteid, viidake võimalusel 
analüüsidele ja raportitele.

Tagasiside ei pea hõlmama kõiki eeltoodud küsimusi. Arvamust võib esitada ka 
ainult Teie organisatsiooni vaatest kõige olulisematele teemadele ja 
küsimustele.

Palun saatke oma tagasiside hiljemalt 31.03.2026 aadressile [email-masked]
Küsimuste korral palun võtke ühendust: Carmen Raal ([email-masked])

Lugupidamisega

Sandra Kaljumäe
nõunik
Kommunikatsiooni ja väliskoostöö talitus
Justiits- ja Digiministeerium
54330051  <mailto:%7BE-mail%7D> [email-masked]
www.justdigi.ee <https://www.justdigi.ee/>  | Suur-Ameerika 1, Tallinn